Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Dwom 37:1-40
Dawid dwom.א [ʼAʹleph]37 Mma wo bo mmfuw, nnebɔneyɛfo nti.+Mma w’ani mmmere amumɔyɛfo.+2 Wobekisa ntɛmntɛm sɛ sare,+Na wobetwam akɔ sɛ wura momono.+ב [Behth]3 Fa wo ho to Yehowa so na yɛ papa;+Tena asase so na di nokware.+4 Ma w’ani nka Yehowa ho,+Na ɔbɛma wo nea wo koma pɛ.+ג [Giʹmel]5 Fa wo kwan hyɛ Yehowa nsa,+Na fa wo ho to no so,+ na ɔno na ɔbɛyɛ.+6 Ɔbɛma wo trenee ada adi sɛ hann,+Na w’atemmu ada adi sɛ owigyinae.+ד [Daʹleth]7 Yɛ komm ma Yehowa,+Na tɔ wo bo ase twɛn no.+Mma wo bo mmfuw, nea ne kwan asi no yiye+ nti,Onipa a odi ne nsusuwii akyi+ no.ה [Heʼ]8 Ma abufuw ntwa, na gyae bobɔne;+Mma wo bo mmfuw na woanyɛ bɔne.+9 Na wobeyi nnebɔneyɛfo hɔ,+Na wɔn a wɔtwɛn Yehowa no, wɔn na wobenya asase no adi.+ו [Waw]10 Aka kakraa bi na ɔdebɔneyɛfo nni hɔ bio;+Na wohwehwɛ ne tenabea a, na onni hɔ.+11 Na ahobrɛasefo benya asase no adi,+Na wɔagye wɔn ani asomdwoe bebree mu.+ז [Zaʹyin]12 Ɔdebɔneyɛfo fa ɔtreneeni ho adwemmɔne,+Na ɔtwɛre ne se gu no so.+13 Yehowa bɛserew no,+Efisɛ Onim sɛ n’awiei bɛba.+ח [Chehth]14 Nnebɔneyɛfo atwe nkrante, na wɔakuntun wɔn agyan mu,+Sɛ wɔbɛma mmɔborɔni ne ohiani ahwe ase,+Na wɔakum wɔn a wɔn kwan teɛ.+15 Wɔn nkrante bɛwɔ wɔn ara wɔn koma mu,+Na wɔn agyan abubu.+ט [Tehth]16 Ade kakra a ɔtreneeni wɔ no ye+ senAdedodow a nnebɔneyɛfo bebree wɔ.+17 Wobebubu nnebɔneyɛfo basa,+Na Yehowa bɛwowaw treneefo.+י [Yohdh]18 Yehowa nim wɔn a wodi mũ no nkwa nna,+Na wɔn agyapade bɛtena hɔ daa.+19 Wɔn ani renwu ahohia bere mu,+Na ɔkɔm bere mu nso, wɔbɛmee.+כ [Kaph]20 Nnebɔneyɛfo de, wɔbɛyera,+Na Yehowa atamfo bɛyɛ sɛ wura frɔmfrɔm;Wɔn awiei bɛba.+ Wusiw mu na wɔn awiei bɛba.+ל [Laʹmedh]21 Ɔdebɔneyɛfo fɛm, na ontua,+Na ɔtreneeni de, ɔdom nkurɔfo na ɔkyɛ ade.+22 Wɔn a ohyira wɔn na wobenya asase no adi,+Na wɔn a ɔdome wɔn no, wobeyi wɔn hɔ.+מ [Mem]23 Yehowa na ɔma ɔbarima anammɔn tim,+Na ne kwan sɔ N’ani.+24 Sɛ ɔhwe ase a, ɔremmea hɔ,+Efisɛ Yehowa kura ne nsa.+נ [Nun]25 Mayɛ abofra, na afei mabɔ akwakoraa,+Nanso minhuu onipa trenee a wɔagyaw no,+Anaasɛ n’asefo srɛ aduan.+26 Ɔdom nkurɔfo daa, na ɔde fɛm,+Ɛno nti n’asefo benya nhyira.+ס [Saʹmekh]27 Fi bɔne ho na yɛ papa,+Na woatena ase daa.+28 Yehowa dɔ atɛntrenee,+Na ɔrennyaw n’anokwafo.+ע [ʽAʹyin]Ɔbɛhwɛ wɔn so+ daa;Na nnebɔneyɛfo asefo de, wobeyi wɔn hɔ.+29 Treneefo benya asase no adi,+Na wɔatena so daapem.+פ [Peʼ]30 Ɔtreneeni ano ka nyansasɛm wɔ ne komam,+Na ne tɛkrɛma ka asɛntrenee.+31 Ne Nyankopɔn mmara wɔ ne koma mu;+Ne nan nwatiriw.+צ [Tsa·dhehʹ]32 Ɔdebɔneyɛfo tɛw ɔtreneeni,+Na ɔhwehwɛ no akum no.+33 Yehowa de, ɔrennyaw ɔtreneeni, ɔdebɔneyɛfo nsam,+Na sɛ ɔrebu atɛn a, ɔremmu ɔtreneeni fɔ.+ק [Qohph]34 Twɛn Yehowa, na fa ne kwan so,+Na ɔbɛma wo so na woanya asase no adi.+Sɛ woyi nnebɔneyɛfo hɔ a, wubehu.+ר [Rehsh]35 Mahu ɔdebɔneyɛfo wɔ tumi kɛse mu,+Na ɔdennan sɛ dua a anya baabi pa asi ayɛ frɔmm.+36 Nanso otwaam kɔe, na onni hɔ;+Mehwehwɛɛ no, na manhu no.+ש [Shin]37 Hwɛ onipa a ɔyɛ pɛ, na hwɛ nea ɔteɛ,+Sɛ saa onipa no awiei yɛ asomdwoe.+38 Mmaratofo de, wɔbɛsɛe wɔn nyinaa prɛko,+Na nnebɔneyɛfo nso, wobeyi wɔn hɔ.+ת [Taw]39 Treneefo nkwagye fi Yehowa;+Ɔne wɔn ahohia bere mu guankɔbea.+40 Na Yehowa bɛboa wɔn na wagye wɔn.+Obeyi wɔn afi nnebɔneyɛfo nsam, na wagye wɔn,+Efisɛ wɔaguan atoa no.+
twi_Latn twi_Latn twi_Latn twi_Latn